Document ID: 31999R0012

ΚΑΝΟΝΙΣΜΟΣ (ΕΚ) αριθ. 12/1999 ΤΗΣ ΕΠΙΤΡΟΠΗΣ της 7ης Ιανουαρίου 1999 για τροποποίηση του κανονισμού (ΕΚ) αριθ. 1921/95 σχετικά με τις λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά και για την κατάργηση του κανονισμού (ΕΟΚ) αριθ. 3566/90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2199/97 (2), και ιδίως το άρθρο 11 παράγραφος 2,
Εκτιμώντας:
ότι ο κανονισμός (ΕΚ) αριθ. 1921/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2427/95 (4), έχει καθορίσει στο παράρτημα του τον κατάλογο των προϊόντων που υπόκεινται σε πιστοποιητικό εισαγωγής καθώς και τις εγγυήσεις 7 ότι από την πείρα που αποκτήθηκε επί των μέτρων εποπτείας των εισαγωγών καθώς και από την εξέλιξη των συναλλαγών και των στατιστικών τεχνικών είναι δυνατόν να διαγραφούν ορισμένα προϊόντα του έν λόγω παραρτήματος και ότι μετά από την διαγραφή αυτή πρέπει να καταργηθεί το άρθρο 6 του κανονισμού (ΕΚ) αριθ. 1921/95 οι διατάξεις του οποίου καθίστανται εφεξής άνευ αντικειμένου 7
ότι στο πλαίσιο της δασμολογικής ποσόστωσης όσον αφορά τα μεταποιημένα βύσσινα που κατάγονται από την πρώην Γιουγκοσλαβική Δημοκρατία της Μακεδονίας που καθορίστηκε από τον κανονισμό (ΕΚ) αριθ. 77/98 του Συμβουλίου (5) και διέπεται από τον κανονισμό (ΕΚ) αριθ. 123/98 της Επιτροπής (6), πρέπει να προστεθούν τα προϊόντα που υπάγονται στον κωδικό ΣΟ ex 0813 40 95 στον κατάλογο των προϊόντων που υπόκεινται στο καθεστώς των πιστοποιητικών εισαγωγής και να καθοριστεί η σχετική εγγύηση 7
ότι ο κανονισμός (ΕΟΚ) αριθ. 3566/90 της Επιτροπής (7) όπως τροποποιήθηκε από τον κανονισμό (ΕΚ) αριθ. 1032/95 (8) έχει καταρτίσει τον κατάλογο των προϊόντων για τα οποία εφαρμόζονται οι διατάξεις του άρθρου 2 παράγραφος 2 του κανονισμού (ΕΚ) αριθ. 1921/95 7 ότι, αφενός, το μέτρο αυτό έχει περιληφθεί στον κανονισμό (ΕΚ) αριθ. 2125/95 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 2493/98 (10), όσον αφορά τις κονσέρβες μανιταριών και στους κανονισμούς (ΕΚ) αριθ. 122/98 (11), όπως τροποποιήθηκε από τον κανονισμό (ΕΚ) αριθ. 1057/98 (12) και (ΕΚ) αριθ. 123/98 όσον αφορά τα μεταποιημένα βύσσινα που κατάγονται από τις Δημοκρατίες της Βοσνίας-Ερζεγοβίνης, της Κροατίας και της πρώην Γιουγκοσλαβικής Δημοκρατίας της Μακεδονίας, και, αφετέρου, είναι περιττό να διατηρηθεί το μέτρο αυτό για τα άλλα προϊόντα ή καταγωγές 7 για λόγους σαφήνειας και διοικητικής αποτελεσματικότητας πρέπει να καταργηθεί ο κανονισμός (ΕΟΚ) αριθ. 3566/90 7
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής διαχειρίσεως των μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1921/95 τροποποιείται ως εξής:
1. Το άρθρο 6 καταργείται.
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 3566/90 καταργείται.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιανουαρίου 1999.

Labels: 3
17
18